
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 391 


4 Απριλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συγκρότηση και λειτουργία Ομάδων Παραγωγών Βάμ- 
βακος (Ο.Π.Β.). 1 

Τροποποίηση της 1036/26.5.95 (ΦΕΚ 549/Β/ 
22.6.1995) κοινής απόφασης των Υπουργών Τουρι¬ 
σμού και Δη μόσιας Τάξης. 2 

Έγκριση του συλλογικού συστήματος Ενναλακτικής 
Διαχείρισης Συσκευασιών «Σ.Σ.Ε.Δ. - ΑΝΑΚΥ¬ 
ΚΛΩΣΗ». 3 

Έγκριση του συλλογικού συστήματος Εναλλακτικής 
Διαχείρισης Συσκευασιών «ΚΕΝΤΡΟ ΕΝΑΛΛΑΚΤΙ¬ 
ΚΗΣ ΠΕΡΙΒΑΛΛΟΝΤΙΚΗΣ ΔΙΑΧΕΙΡΙΣΗΣ ΑΝΩΝΥΜΗ 
ΕΤΑΙΡΕΙΑ». 4 

Τροποποίηση της Γ.Π. 9287 κοινής υπουργικής από¬ 
φασης «Όροι, προϋποθέσεις, διαδικασία, ενιαία 
κριτήρια και λοιπά στοιχεία που απαιτούνται προ- 
κειμένου να χορηγηθεί η Ειδική Πιστοποίηση σε 
Φορείς παροχής υπηρεσιών κοινωνικής φροντίδας 
του Ιδιωτικού Τομέα μη κερδοσκοπικού χαρακτή¬ 


ρα». 5 

Έγκριση μεταστέγασης του Δημοτικού Ωδείου Καλα¬ 
μαριάς. 6 


Τροποποίηση της συστατικής πράξης της δημοτικής 
επιχείρησης Βέροιας Ν. Ημαθίας με την επωνυμία 
«Κέντρο Πολιτιστικών Πρωτοβουλιών και Επικοινω¬ 
νίας Ο.Τ.Α. - ανθρώπινη φωνή». 7 

Τροποποίηση της συστατικής πράξης της δημοτικής 
επιχείρησης Βέροιας Ν. Ημαθίας με την επωνυμία 
«Κέντρο Μέριμνας Ατόμων με Ειδικές Δεξιότητες» 


(ΚΕΜΑΕΔ). 8 

Έγκριση δημοσίευσης έκθεσης εκτίμησης περιουσια¬ 
κών στοιχείων του Δήμου Καβάλας. 9 


ΑΠΟΦΑΣΕΙ Σ 

Αριθ. 41935 (1) 

Συγκρότηση και λειτουργία Ομάδων Παραγωγών 
Βάμβακος (Ο.Π.Β.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. α) Το Ν. 1558/85 «Κυβέρνηση και Κυβερνητικά Όργα¬ 
να». 

β) Το Π.Δ. 402/88 «Οργανισμός του Υπ. Γεωργίας» όπως 
τροποποιήθηκε και ισχύει. 

γ) Το Π.Δ. 36/86 (ΦΕΚ 12/Α713.2.86) «Όροι, προϋποθέ¬ 
σεις και διαδικασία αναγνώρισης Ομάδων Παραγωγών 
και Ενώσεων Ο.Π.» όπως τροποποιήθηκε και ισχύει. 

δ) Τον Καν. (ΕΚ) 1051/2001 του Συμβουλίου για την ενί¬ 
σχυση της βαμβακοπαραγωγής. 

ε) Τον Καν. (ΕΚ) 1591/2001 της Επιτροπής για τις λε¬ 
πτομέρειες εφαρμογήςτου καθεστώτος ενίσχυσης για το 
βαμβάκι. 

στ) Το Πρωτόκολλο αριθμ.4 για το βαμβάκι, όπως τρο¬ 
ποποιήθηκε από τον Καν. (ΕΚ) 1050/2001 του Συμβουλί¬ 
ου. 

2. Την 399580/30.10.2001 (ΦΕΚ/Β/1479/31.10.2001) 
απόφαση Πρωθυπουργού και Υπουργού Γεωργίας «Ανά¬ 
θεση αρμοδιοτήτων στους Υφ. Γεωργίας, Ευαγ. Αργύρη 
και Φ. Χατζή μιχάλη. 

3. Την ανάγκη σύστασης, Ομάδων Παραγωγών Βάμβα¬ 
κος με σκοπό την προαγωγή της βαμβακοκαλλιέργειας, 
της εμπορίας του βάμβακος και γενικότερα των συμφε¬ 
ρόντων των βαμβακοπαραγωγών. 

4. Το γεγονός ότι δεν επιβαρύνεται ο Κρατικός Προϋ¬ 
πολογισμός, αποφασίζουμε: 

Άρθρο 1 

Σκοπός συγκρότησης Ομάδων Παραγωγών 
Βάμβακος (Ο.Π.Β.) 

Δύνανται να συγκροτηθούν Ο.Π.Β. με σκοπό την παρα¬ 
γωγή και την από κοινού συγκέντρωση και εμπορία του 
συσπόρου ή / και του εκκοκκισμένου βάμβακος προς όφε¬ 
λος των βαμβακοπαραγωγών μελώντους. Η σύσταση των 
Ο.Π.Β. γίνεται με πρωτοβουλία των μελώντους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 

Νομική μορφή συγκρότησης και λειτουργίας Ο.Π.Β. 

Ως Ο.Π.Β. αναγνωρίζονται πρόσωπα ιδιωτικού δικαίου 
με εμπορική ιδιότητα και συγκεκριμένα Αγροτικές Συνε¬ 
ταιριστικές Οργανώσεις και Εταιρίες του Εμπορικού δι¬ 
καίου (Α.Ε., Ε.Π.Ε., Ο.Ε., Ε.Ε.). Τα της οργάνωσης, λει¬ 
τουργίας, διοίκησης, διαχείρισης, κλπ. των Ο.Π.Β. καθο¬ 
ρίζονται από το Καταστατικό του Νομικού Προσώπου και 
από τον Ειδικό Κανονισμό λειτουργίας αυτού. 

Άρθρο 3 

Όροι και προϋποθέσεις συγκρότησης και λειτουργίας 
των Ο.Π.Β. 

1. Τα μέλη των Ο.Π.Β. υποχρεούνται να τηρούν τις καλ¬ 
λιεργητικές και λοιπές τεχνικές που προβλέπονται από τα 
ισχύοντα εκάστοτε διοικητικά μέτρα για τον τομέα του 
βάμβακος και ιδίως τα αποσκοπούντα στη μείωση της πε¬ 
ριβαλλοντικής επιβάρυνσης. 

2. Η Ο.Π.Β. δύναται: 

• να υπογράφει συμβόλαια καλλιέργειας για λογαρια¬ 
σμό των μελών της, 

• να προβαίνει στην εφαρμογή προγραμμάτων βελτίω¬ 
σης της ποιότητας του προϊόντος, 

• να εφαρμόζει συστήματα ολοκληρωμένης διαχείρι¬ 
σης και παραγωγής βιολογικού βάμβακος, 

• να προβαίνει σε οποιαδήποτε άλλη δραστηριότητα 
προς όφελος των μελών της. 

3. Ως ελάχιστος αριθμός μελών μιας Ο.Π.Β. ορίζονται 
τα πενήντα (50) μέλη με ελάχιστο όγκο παραγωγής τους 
1000 τόνους συσπόρου βάμβακος, κατά εμπορική περίο¬ 
δο, το σύνολο του οποίου εμπορεύεται μέσω της ομάδος. 

Εντούτοις, για τους νομούς Αιτωλοακαρνανίας, Ηλείας, 
Φωκίδος, Άρτης, Θεσπρωτίας, Πρεβέζης, Λέσβου και Εύ¬ 
βοιας, ο ελάχιστος αριθμός των μελών μιας Ο.Π.Β. ορίζο¬ 
νται τα πενήντα (50) μέλη, με ελάχιστο όγκο παραγωγής 
τους 500 τόνους συσπόρου βάμβακος. 

4. Η Ο.Π.Β. δύναται να πραγματοποιεί για λογαριασμό 
της την εκκόκκιση μέρους ή του συνόλου της παραγόμε- 
νηςαπότα μέλη της ποσότητας συσπόρου βάμβακος, κα¬ 
θώς και να εμπορεύεται τα προϊόντα αυτής λαμβάνοντας 
απευθείας, για λογαριασμό των μελώντης, τις αναλογού¬ 
σες κοινοτικές ενισχύσεις, σύμφωνα με τις εκάστοτε 
ισχύουσες εθνικές και κοινοτικές διατάξεις. 

5. Η Ο.Π.Β. υποχρεούται να διαθέτει καταστατικό και Ει¬ 
δικό Κανονισμό λειτουργίας όπου θα περιλαμβάνονται 
σαφείς όροι που θα εξασφαλίζουν: 

α) την τήρηση από τα μέλη της των αναφερομένων στις 
παραγράφους 1,2,3 και 4 ανωτέρω, 

β) την υποχρεωτική παραμονή των μελών της στην 
Ο.Π.Β. για ένα τουλάχιστον έτος μετά την αναγνώρισή 
της καθώς και την υποχρέωση αυτών για έγγραφη ενημέ¬ 
ρωση τηςΟ.Π.Β.6 μήνες τουλάχιστον ενωρίτερα στην πε¬ 
ρίπτωση που αυτά επιθυμούν να αποχωρήσουν, 

γ) τον ακριβή προσδιορισμό, για όλα τα μέλη της, των 
δικαιωμάτων καλλιέργειας βάμβακος, σύμφωνα με τα 
προβλεπόμενα στις εκάστοτε ισχύουσες κοινοτικές και 
εθνικές διατάξεις, βάσει των οποίων θα καλύπτεται το 
απαιτούμενο ελάχιστο όριο παραγωγής. 

Άρθρο 4 

Έλεγχος και εποπτεία Ο.Π.Β. 

Αρμόδιες Αρχές για τον έλεγχο και την εποπτεία της λει¬ 


τουργίας των Ο.Π.Β. είναι οι Νομαρχιακού επιπέδου υπη¬ 
ρεσίες, όπου έχει την έδρα της η Ο.Π.Β. 

Εάν η περιφέρεια της Ο.Π.Β. εκτείνεται και σε άλλη Νο¬ 
μαρχιακή Αυτοδιοίκηση, η εποπτεία και ο έλεγχος της 
Ο.Π.Β. θα ασκείται σε συνεργασία με την εν λόγω Νομαρ¬ 
χιακή Αυτοδιοίκηση. 

Ως περιφέρεια νοείται η γεωγραφική έκταση όπου βρί¬ 
σκονται οι αγροτικές εκμεταλλεύσεις των μελών της 
Ο.Π.Β. και καθορίζεται στο Καταστατικό του Νομικού 
Προσώπου. 

Άρθρο 5 

Αναγνώριση Ο.Π.Β. 

Η Αναγνώριση των Ο.Π.Β. γίνεται με τις διαδικασίες που 
προβλέπονται στο Π.Δ. 36/86 (ΦΕΚ 12/Α/13.2.86) όπως 
τροποποιήθηκε και ισχύει. 

Άρθρο 6 
Σύστημα ποινών 

Όταν οι όροι και οι προϋποθέσεις συγκρότησης και λει¬ 
τουργίας μιας Ο.Π.Β., του άρθρου 3 της παρούσης, δεν 
τηρούνται, εκτός περιπτώσεων ανωτέρας βίας, επιβάλλε¬ 
ται η ποινή της άρσης της αναγνώρισης της Ο.Π.Β. σύμ¬ 
φωνα με το άρθρο 5 του Π.Δ. 36/86. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2003 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΓΕΩΡΓΙΑΣ 

Κ. ΣΚΑΝΔΑΛΙΔΗΣ Β. ΑΡΓΥΡΗΣ 

-*- 

Αριθ. Τ/2945 (2) 

Τροποποίηση της 1036/26.5.95 (ΦΕΚ 549/Β/22.6.1995) 
κοινής απόφασης των Υπουργών Τουρισμού και Δη¬ 
μόσιας Τάξης. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΔΗΜΟΣΙΑΣ ΤΑΞΗΣ 

1. Τις διατάξεις της παρ. 6 του άρθρου 3 του Ν. 2206/94 
(Α’ 62) Ίδρυση, λειτουργία, έλεγχος καζίνο και άλλες δια¬ 
τάξεις. 

2. Το Π.Δ. 27/1996 Συγχώνευση των Υπουργείων Τουρι¬ 
σμού , Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19Α). 

3. Το Π.Δ. 142/2001 (ΦΕΚ123/Α/20.6.2001) «Σύσταση 
Γ ενικής Γ ραμματείας Τουρισμού στο Υπουργείο Ανάπτυ¬ 
ξης». 

4. Το Π.Δ. 313/2001 (ΦΕΚ 211/Α/25.9.2001) «Μεταφορά 
αρμοδιοτήτων από τον Ε.Ο.Τ. στο Υπουργείο Ανάπτυξης 
και στις Περιφέρειες, σύσταση υπηρεσιών και θέσεων 
προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των αναγκαί¬ 
ων λεπτομερειών». 

5. Την 485/31.10.2001 (ΦΕΚ 1484/Β/31.10.2001) από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη, Χρήστο Θεοδώρου και Δημή- 
τριο Γεωργακόπουλο». 

6. Την 1036/26.5.95 (ΦΕΚ549/Β/22.6.1995) κοινή από¬ 
φαση των Υπουργών Τουρισμού και Δημόσιας Τάξης «Κα¬ 
θορισμός των δικαιολογητικών των προσλαμβανόμενων 
για εργασία στα καζίνο και έλεγχος τήρησης της δημό¬ 
σιας τάξης». 

7. Το απόσπασμα του Πρακτικού και απόφασης της Επι¬ 
τροπής εποπτείας της Λειτουργίας των Καζίνο, της από 
3.7.2002 συνεδρίασης της και το έγγραφο 157/25.7.2002 
της Επιτροπής Καζίνο. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Η παράγραφος 4 του άρθρου 2 της κοινής υπουργι¬ 
κής απόφασης των Υπουργών Τουρισμού και Δημόσιας 
Τάξης 1036/1995 (ΦΕΚ 549/Β/22.6.1995) αντικαθίσταται 
ως εξής: 

«4. Κάθε Δελτίο Καταλληλότητας είναι αορίστου 
ισχύος. Οι κάτοχοι Δελτίου Καταλληλότητας είναι υπο¬ 
χρεωμένοι να υποβάλλουν στην Επιτροπή Εποπτείας της 
Λειτουργίας των Καζίνο τον μήνα Δεκέμβριο κάθε έτους 
αντίγραφο Ποινικού Μητρώου γενικής χρήσης του οποί¬ 
ου η έκδοση δεν πρέπει να απέχει πέραν του τριμήνου 
από την υποβολή του. Όσοι εργαζόμενοι έχουν προσλη- 
φθεί στο Καζίνο Πάρνηθας και Κέρκυρας πριν από την 
έναρξη ισχύος της απόφασης αυτής θεωρούνται αυτοδι¬ 
καίως κάτοχοι Δελτίων Καταλληλότητας, δεν απαλλάσ¬ 
σονται όμως απάτην υποχρέωση της κατ’ έτος υποβολής, 
στην Επιτροπή Εποπτείας της Λειτουργίας των Καζίνο, 
αντιγράφου Ποινικού Μητρώου γενικής χρήσης» 

2. Το εδάφιο γ της παραγράφου 1 του άρθρου 5 της 
ιδίας απόφασης αντικαθίσταται ως εξής: 

«γ. Αντίγραφο Ποινικού Μητρώου γενικής χρήσης από 
το οποίο να προκύπτει ότι δεν έχουν καταδικαστεί με τε¬ 
λεσίδικη δικαστική απόφαση για τέλεση ή απόπειρα τέλε¬ 
σης κακουργήματος ή των εγκλημάτων ανυποταξίας, λι¬ 
ποταξίας, προσβολών του πολιτεύματος, προδοσία της 
Χώρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, 
εγκληματικής οργάνωσης, παραχάραξης, κιβδηλείας, 
πλαστογραφίας, ψευδούς καταμήνυσης, ψευδούς ανώ- 
μοτης κατάθεσης απιστίας περί την Υπηρεσία, παράβα¬ 
σης καθήκοντος, ανθρωποκτονίας (εκτός της προερχό¬ 
μενης από αμέλεια), κατά της γενετήσιας ελευθερίας και 
οικονομικής εκμετάλλευσης της γενετήσιας ζωής, παρα¬ 
βίασης του απορρήτου των τηλεφωνημάτων και της προ¬ 
φορικής συνομιλίας, κλοπής, υπεξαίρεσης, απιστίας, 
απάτης, δωροδοκίας, καταπίεσης, ζωοκλοπής, ζωοκτο¬ 
νίας, λαθρεμπορίας, βαρείας και επικίνδυνης σωματικής 
βλάβης, του νόμου περί καταπολέμησης και διάδοσης 
των ναρκωτικών και προστασίας των νέων, παράνομης 
οπλοφορίας - οπλοχρησίας, κατασκοπείας, ληστείας, 
κλεπταποδοχής, τοκογλυφίας και αδικημάτων της νομο¬ 
θεσίας περί παιγνίων». 

3. Το εδάφιο δ της παραγράφου 1 του άρθρου 5 της 
ίδιας απόφασης καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2003 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΔΗΜΟΣΙΑΣ ΤΑΞΗΣ 

Δ. ΓΕΩΡΓΑΚΟΠΟΥΛΟΣ Μ. ΧΡΥΣΟΧΟΪΔΗΣ 


Αριθ. οικ. 106453 (3) 

Έγκριση του συλλογικού συστήματος Εναλλακτικής Δια¬ 
χείρισης Συσκευασιών «Σ.Σ.Ε.Δ. - ΑΝΑΚΥΚΛΩΣΗ». 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 7,8,9,20 και 24 του Νόμου 
2939/01 (ΦΕΚ 179 Α) σχετικά με «Συσκευασίες και εναλ¬ 
λακτική διαχείριση των συσκευασιών και άλλων Προϊό¬ 
ντων - Ίδρυση Εθνικού Οργανισμού Εναλλακτικής Διαχεί¬ 
ρισης Συσκευασιών καιΆλλων Προϊόντων (ΕΟΕΔΣΑΠ) και 
άλλες διατάξεις». 

2. Τις διατάξεις της 69728/824/96 (ΦΕΚ 358 Β) κοινής 
υπουργικής απόφασης «Μέτρα και όροι για τη διαχείριση 
των στερεών αποβλήτων». 

3. Τις διατάξειςτης 114218/97 (ΦΕΚ 1016 Β) κοινής υπουρ¬ 
γικής απόφασης «Κατάρτιση πλαισίου προδιαγραφών και 
γενικών προγραμμάτων διαχείρισης στερεών αποβλήτων». 

4. Το Πρακτικό Νο 2 της 5.2.2002 της Επιτροπής Παρα¬ 
κολούθησης της Εναλλακτικής Διαχείρισης (ΕΠΕΔ), στο 
οποίο καθορίστηκαν οι γενικές προδιαγραφές για τη χο¬ 
ρήγηση εγκρίσεων συστημάτων εναλλακτικής διαχείρι¬ 
σης συσκευασιών. 

5. ΤηνΔΠΣ 126013/8.4.2002 υποβολή φακέλου του Συ¬ 
στήματος Συλλογικής Εναλλακτικής Διαχείρισης 
(Σ.Σ.Ε.Δ.) - ΑΝΑΚΥΚΛΩΣΗ από την Ελληνική Εταιρεία 
Αξιοποίησης και Ανακύκλωσης (Ε. Ε.Α.Α.) και τα συμπλη¬ 
ρωματικά του στοιχεία. 

6. Το Πρακτικό Νο 11 της 5.9.2002 της Επιτροπής Πα¬ 
ρακολούθησης της Εναλλακτικής Διαχείρισης (ΕΠΕΔ). 

7. Το από 14.11.2002 έγγραφο της ΕΕΑΑ με θέμα συ¬ 
νεργασία των Δήμων με το σύστημα (αρ. πρ. ΔΠΣ 
132836/18.11.2002). 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού. 

9. Το πρακτικό της ΚΕΔΚΕ της 16ης Ιανουάριου 2003, 
αποφασίζουμε: 

Την έγκριση του Συστήματος Συλλογικής Εναλλακτικής 
Διαχείρισης Σ.Σ.Ε.Δ. - ΑΝΑΚΥΚΛΩΣΗ με τη συμμετοχή 
στο μετοχικό κεφάλαιο της εταιρείαςτου συστήματος κα¬ 
τά 35% της Κ.Ε.Δ.Κ.Ε. , σύμφωνα με την 154/2003 από¬ 
φαση της ΚΕΔΚΕ, με τους ακόλουθους όρους και προϋ¬ 
ποθέσεις: 

Α) Το σύστημα υποχρεούται να υλοποιήσει τις εργασίες 
της εναλλακτικής διαχείρισης συσκευασιών, όπως αυτές 
προβλέπονται στον υποβληθέντα φάκελο, σύμφωνα με 
τον Εθνικό Σχεδίασμά Διαχείρισης Αποβλήτων και την ει¬ 
σήγηση της ΕΠΕΔ. 

Β) Η συνεργασία των Δή μων με το Σύστη μα θα γίνει σύ μ- 
φωνα με το έγγραφο της ΕΕΑΑ (σχετικό 7). 

Μετά τρία χρόνια από την χορήγηση της έγκρισης του 
συστήματος εναλλακτικής διαχείρισης, διενεργείται 
έλεγχος από τον ΕΟΕΔΣΑΠ μετά από αίτηση του συστή¬ 
ματος ή αυτεπαγγέλτως, προκειμένου να διαπιστωθεί ότι 
κατά το χρονικό διάστημα αυτό εφαρμόζονται οι μέθοδοι 
εναλλακτικής διαχείρισης και επιτυγχάνονται οι στόχοι. 

Αν διαπιστωθεί ότι δεν πληρούνται οι υποχρεώσεις της 
εναλλακτικής διαχείρισης μετά τον έλεγχο, τίθενται ειδι¬ 
κοί όροι για την έκδοση πιστοποιητικού εναλλακτικής δια- 




5468 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χείρισης με προθεσμία συμμόρφωσης, και εφόσον δεν 
επιτευχθούν τα ανωτέρω εφαρμόζονται οι διατάξεις του 
άρθρου 9 και 20 του Νόμου 2939/01. 

Η έγκριση του συστήματος ισχύει για έξη χρόνια και 
μπορεί να ανανεώνεται με τροποποίηση ή αναθεώρηση 
της προβλεπόμενης μελέτης, κατόπιν έγκρισης της αρ¬ 
μόδιας αρχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2003 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-♦- 

Αριθ.οικ. 105857 (4) 

Έγκριση του συλλογικού συστήματος Εναλλακτικής Δια¬ 
χείρισης Συσκευασιών «ΚΕΝΤΡΟ ΕΝΑΛΛΑΚΤΙΚΗΣ ΠΕ¬ 
ΡΙΒΑΛΛΟΝΤΙΚΗΣ ΔΙΑΧΕΙΡΙΣΗΣ ΑΝΩΝΥΜΗ ΕΤΑΙ¬ 
ΡΕΙΑ». 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 7, 8, 9, 0 και 24 του Νόμου 
2939/01 (ΦΕΚ 179 Α) σχετικά με «Συσκευασίες και εναλ¬ 
λακτική διαχείριση των συσκευασιών και άλλων Προϊό¬ 
ντων - Ίδρυση Εθνικού Οργανισμού Εναλλακτικής Διαχεί¬ 
ρισης Συσκευασιών καιΆλλων Προϊόντων (ΕΟΕΔΣΑΠ) και 
άλλες διατάξεις». 

2. Τις διατάξεις της 69728/824/96 (ΦΕΚ 358 Β) κοινής 
υπουργικής απόφασης «Μέτρα και όροι για τη διαχείριση 
των στερεών αποβλήτων». 

3. Τις διατάξεις της 114218/97 (ΦΕΚ 1016 Β) κοινής 
υπουργικής απόαφσης «Κατάρτιση πλαισίου προδιαγρα¬ 
φών και γενικών προγραμμάτων διαχείρισης στερεών 
αποβλήτων». 

4. Τις διατάξεις της 19396/1546/97 (ΦΕΚ 604 Β) κοινής 
υπουργικής απόφασης «Μέτρα και όροι για τη διαχείριση 
των επικινδύνων αποβλήτων». 

5. Το Πρακτικό Νο 2 της 5ης.2.2002 της Επιτροπής Πα¬ 
ρακολούθησης της Εναλλακτικής Διαχείρισης (ΕΠΕΔ), 
στο οποίο καθορίστηκαν οι γενικές προδιαγραφές για τη 
χορήγηση εγκρίσεων συστημάτων εναλλακτικής διαχεί¬ 
ρισης συσκευασιών. 

6. Τη ΔΠΣ 125981/8.4.2002 υποβολή φακέλου του Συ¬ 
στήματος Συλλογικής Εναλλακτικής Διαχείρισης ΚΕΠΕΔ 
και τα συμπληρωματικά του στοιχεία. 

7. Την εισήγηση του Γραφείου Εναλλακτικής Διαχείρι¬ 
σης Συσκευασιών και Άλλων Προϊόντων (ΓΕΔΣΑΠ) προς 
την ΕΠΕΔ, σχετικά με την αξιολόγηση του συστήματος 
εναλλακτικής διαχείρισης, η οποία επισυνάπτεται στο 
Πρακτικό Νο 13 της 5ης Νοεμβρίου 2002 της ΕΠΕΔ. 

8. Το Πρακτικό Νο 13 της Επιτροπής Παρακολούθησης 
της Εναλλακτικής Διαχείρισης (ΕΠΕΔ), αποφασίζουμε: 

Την έγκριση του Συστήματος Συλλογικής Εναλλακτικής 
Διαχείρισης «Κέντρο Εναλλακτικής Περιβαλλοντικής Δια¬ 
χείρισης Ανώνυμη Εταιρεία» (με το διακριτικό τίτλο ΚΕ- 
ΠΕΔΑΈ.), με τους ακόλουθους όρους και προϋποθέσεις: 

Α) Το σύστημα υποχρεούταινα υλοποιήσει τις εργασίες 
της εναλλακτικής διαχείρισης συσκευασιών, όπως αυτές 
προβλέπονται στον υποβαλλόμενο φάκελο, σύμφωνα με 
τον Εθνικό Σχεδίασμά Διαχείρισης Αποβλήτων. 


Β) Σε περίπτωση μη συμμετοχής των απαραίτητων υπό¬ 
χρεων στο συλλογικό σύστημα, η κάλυψη του προϋπολο¬ 
γισμού είναι εγγυημένη από τους μετόχους του ΚΕΠΕΔ. 

Μετά τρία χρόνια από την χορήγηση της έγκρισης του 
συστήματος εναλλακτικής διαχείρισης, διενεργείται 
έλεγχος από τον ΕΟΕΔΣΑΠ μετά από αίτηση του συστή¬ 
ματος ή αυτεπαγγέλτως, προκειμένου να διαπιστωθεί ότι 
κατά το χρονικό διάστημα αυτό εφαρμόζονται οι μέθοδοι 
εναλλακτικής διαχείρισης και επιτυγχάνονται οι στόχοι. 

Αν διαπιστωθεί ότι δεν πληρούνται οι υποχρεώσεις της 
εναλλακτικής διαχείρισης μετά τον έλεγχο, τίθενται ειδι¬ 
κοί όροι για την έκδοση πιστοποιητικού εναλλακτικής δια¬ 
χείρισης με προθεσμία συμμόρφωσης, και εφόσον δεν 
επιτευχθούν τα ανωτέρω εφαρμόζονται οι διατάξεις του 
άρθρου 9 και 20 του Νόμου 2939/01. 

Η έγκριση του συστήματος ισχύει για έξη χρόνια και 
μπορεί να ανανεώνεται με τροποποίηση ή αναθεώρηση 
της προβλεπόμενης μελέτης, σύμφωνα με τα τότε ισχύο- 
ντα νέα δεδομένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2003 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-♦- 

Αριθ. οικ. 28522 (5) 

Τροποποίηση της Γ.Π. 9287 κοινής υπουργικής απόφα¬ 
σης «Όροι, προϋποθέσεις, διαδικασία, ενιαία κριτήρια 
και λοιπά στοιχεία που απαιτούνται προκειμένου να 
χορηγηθεί η Ειδική Πιστοποίηση σε Φορείς παροχής 
υπηρεσιών κοινωνικής φροντίδας του Ιδιωτικού Το¬ 
μέα μη κερδοσκοπικού χαρακτήρα». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 5 παρ. 3, 4 και 5 του Ν. 
2646/98 (ΦΕΚ 236/Α/20.10.1998) «Ανάπτυξη του Εθνικού 
Συστήματος Κοινωνικής Φροντίδας και άλλες διατάξεις». 

2. Τις διατάξεις του άρθρου 1 του Ν. 2345/95 (ΦΕΚ 
213/τ.Α'/12.10.95). 

3. Τις διατάξεις του Ν. 2469/97 (ΦΕΚ38/τ.Α') «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α/1992), όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνητικά Όρ¬ 
γανα» και όπως αυτό τροποποιήθηκε με το άρθρο 1 του Ν. 
2469/97 (ΦΕΚ 38/Α/1997). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

6. Την 19252/2002(ΦΕΚ 248/Β/28.2.2002) απόφαση 
«Καθορισμός της μορφής του Αριθμού Μητρώου, στο 
Εθνικό και Νομαρχιακό Μητρώο Φορέων Κοινωνικής 
Φροντίδας Ιδιωτικού Τομέα Μη Κερδοσκοπικού χαρακτή¬ 
ρα καθώς και στο Ειδικό Μητρώο Εθελοντικών μη Κυβερ¬ 
νητικών Οργανώσεων. 

7. Την 19253/2002(ΦΕΚ 248/Β/28.2.2002) απόφαση 
«Χρηματοδότηση Εθελοντικών μη Κυβερνητικών Οργα¬ 
νώσεων». 

8. Την 3418/2002(ΦΕΚ 861/Β/9.7.2002) απόφαση ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας. 

9. Την 1100383/1330/Α0006/2001 απόφαση ανάθεσης 
αρμοδιοτήτων στους Υφυπουργούς Οικονομικών, απο¬ 
φασίζουμε: 

Την τροποποίηση της Γ.Π 9287/ΦΕΚ 1268/Β/1.10.2001 
κοινής υπουργικής απόφασης «Όροι, προϋποθέσεις, δια¬ 
δικασία, ενιαία κριτήρια και λοιπά στοιχεία που απαιτού¬ 
νται προκειμένου να χορηγηθεί η Ειδική Πιστοποίηση σε 
Φορείς παροχής υπηρεσιών κοινωνικής φροντίδας του 
Ιδιωτικού Τομέα μη κερδοσκοπικού χαρακτήρα» αναλυτι¬ 
κά: 

Το άρθρο 2 «Προϋποθέσεις Ειδικής Πιστοποίησης» κα- 
ταργείται και αντικαθίσταται ως εξής : 

«Δικαίωμα Πιστοποίησης έχουν οι Φορείς που πληρούν 
τις εξής προϋποθέσεις: 

1. Εγγραφή στο Εθνικό Μητρώο Φορέων Κοινωνικής 
Φροντίδας Ιδιωτικού Τομέα Μη Κερδοσκοπικού χαρακτή¬ 
ρα. 

2. Άδεια λειτουργίας (όπου απαιτείται) από την οικεία 
Νομαρχιακή Αυτοδιοίκηση ως Φορέων παροχής υπηρε¬ 
σιών κοινωνικής φροντίδας που υπάγονται στον ιδιωτικό 
τομέα μη κερδοσκοπικού χαρακτήρα , σύμφωνα με τα 
οριζόμενα στο άρθρο 1 του Ν. 2345/95. 

3. Αυτοτελή νομική προσωπικότητα Φορέα Ιδιωτικού Δι¬ 
καίου μη κερδοσκοπικού χαρακτήρα και να προβλέπεται 
από τις καταστατικές τους διατάξεις η παροχή υπηρε¬ 
σιών κοινωνικής φροντίδας. Σε καμιά περίπτωση στη σύν¬ 
θεση του εταιρικού κεφαλαίου των εν λόγω φορέων δεν 
μπορεί να υπάρχει συμμετοχή φορέα που ασκεί κερδο¬ 
σκοπική δραστηριότητα.» 

Στο άρθρο 4 «Διαδικασία Παραλαβής» οι παράγραφοι 
6, 7, 8 και 9 καταργούνται και αντικαθίσταται από: 

«6. Η Δ/νση Κοινωνικής Πρόνοιας, μέσα σε διάστημα 
που δεν ξεπερνά τις 60 ημέρες, από την περάτωση του 
ελέγχου πληρότητας των φακέλων υποψηφιότητας υπο¬ 
βάλλει στο Τμήμα Εθελοντισμού του Υπουργείου Υγείας 
και Πρόνοιας: 

α. αντίγραφο του υποβληθέντος φακέλου του φορέα 
που επιθυμεί την Ειδική Πιστοποίηση. 

β. το δελτίο ελέγχου πληρότητας, (όπως αυτό περιγρά- 
φεται στην παράγραφο 2 του ίδιου άρθρου). 

γ. την εισήγηση του Νομάρχη σχετικά με την σκοπιμό¬ 
τητα χορήγησης στον φορέα της Ειδικής Πιστοποίησης. 

7. Σε περίπτωση που παρέλθει η προθεσμία των 45 ημε¬ 
ρών και δεν υπάρχει η έγγραφη εισήγηση του Νομάρχη 
τότε αποστέλλονται στο τμήμα Εθελοντισμού και Πιστο¬ 
ποίησης Φορέωντου Υπουργείου Υγείας και Πρόνοιας, τα 
ανωτέρω χωρίς αυτήν. 

Επίσης σε περίπτωση που παρέλθει η ανωτέρω προθε¬ 
σμία και για οποιονδήποτε λόγο η Νομαρχία δεν έχει υπο¬ 
βάλλει τα ανωτέρω στο τμήμα Εθελοντισμού και Πιστο¬ 
ποίησης Φορέων, οι αιτούντεςτην ειδική πιστοποίηση φο¬ 
ρείς δύνανται, να ζητήσουν με αίτησή τους προς την 
οικεία Νομαρχιακή Δ/νση Κοινωνικής Πρόνοιας το ένα 
από τα δύο (2) υποβληθέντα στο πρωτόκολλο της αρμό¬ 
διας Διεύθυνσης αντίγραφα του φακέλου υποψηφιότη¬ 
τας τους . Σε αυτή την περίπτωση οι εν λόγω φορείς δύ- 
νανται να υποβάλλουν με δική τους πρωτοβουλία στο 


Τμήμα Εθελοντισμού και Πιστοποίησης Φορέων του 
Υπουργείου Υγείας και Πρόνοιας (είτε ταχυδρομικά με 
συστημένη επιστολή, είτε με κατάθεση στο γενικό πρω¬ 
τόκολλο του Υπουργείου Υγείας και Πρόνοιας) το αντί¬ 
γραφο του υποβληθέντος φακέλου υποψηφιότητας. 

8. Σε περίπτωση απόρριψης της αίτησης λόγω μη πλη¬ 
ρότητας των στοιχείων του φακέλου υποψηφιότητας οι 
ενδιαφερόμενοι φορείς, εντός προθεσμίας τριάντα (30) 
ημερών από την κοινοποίηση σε αυτούς του αποτελέ¬ 
σματος, δύνανται να καταθέσουν σχετική ένσταση στο 
Τμήμα Εθελοντισμού και πιστοποίησης Φορέων, του 
Υπουργείου Υγείας και Πρόνοιας. 

9. Για την εξέταση των υποβληθέντων ενστάσεων συ¬ 
γκροτείται με απόφαση του Υπουργού Υγείας και Πρό¬ 
νοιας, τριμελής Επιτροπή Ελέγχου, αποτελούμενη από 
τον Προϊστάμενο του Τμήματος Εθελοντισμού και Πιστο¬ 
ποίησης Φορέων, και δύο υπαλλήλους της Γενικής 
Δ/νσης Πρόνοιας. Η επιτροπή Ελέγχου οφείλει να απο¬ 
φασίσει επί των ενστάσεων εντός διμήνου. Κατά την εκδί¬ 
καση της ένστασης καλείται εκπρόσωπος του φορέα για 
προφορικές διευκρινήσεις. Αν δεν παρασταθεί εκπρόσω¬ 
πος του φορέα η διαδικασία συνεχίζεται χωρίς αυτόν.» 

Στο άρθρο 5 «Προθεσμίες και διάρκεια Ειδικής Πιστο¬ 
ποίησης» η παράγραφος 1 και 2 καταργούνται και αντι¬ 
καθίστανται ως εξής: 

«1. Η προθεσμία κατάθεσης των αιτήσεων των φορέων 
παροχής υπηρεσιών κοινωνικής φροντίδας μη κερδοσκο¬ 
πικού χαρακτήρα, που ήδη λειτουργούν και υπάγονται 
στον ιδιωτικό τομέα, παρατείνεται σύμφωνα με την παρά¬ 
γραφο 6 του άρθρου 5 του Ν. 2646/98 έως και την 
31/7/2003. 

2. Η διάρκεια της Ειδικής Πιστοποίησης είναι τέσσερα 
(4) έτη. 

Οι σχετικές προκηρύξεις του Υπουργείου Υγείας και 
Πρόνοιας για την κατάθεση αιτήσεων από τους ενδιαφε¬ 
ρομένους φορείς για την ένταξή τους στο Μητρώο Πι¬ 
στοποιημένων Φορέων παροχής Υπηρεσιών Κοινωνικής 
Φροντίδας, μπορούν να γίνονται ανά έτος με χρονική 
διάρκεια κατάθεσης αιτήσεων από τους φορείς το τετρά¬ 
μηνο. 

3. Μετά την λήξη της διάρκειας πιστοποίησης ο φορέας 
μπορεί να ζητήσει με αίτησή του την παραμονή του στο 
Μητρώο για την επόμενη τετραετία, προσκομίζοντας τα 
δικαιολογητικά που θα του ζητηθούν από τον ΕΣΥΚΦ. 

Στο άρθρο 6 «Τήρηση και Ενημέρωση Μητρώων» στην 
παράγραφο 1 προστίθεται η πρόταση «Το Μητρώο Πι¬ 
στοποιημένων Φορέων Παροχής Υπηρεσιών Κοινωνικής 
Φροντίδας τηρείται στο Τμήμα Εθελοντισμού και Πιστο¬ 
ποίησης Φορέων.» 

Επίσης όπου «Ειδικό Μητρώο Πιστοποιημένων Φορέων 
Παροχής Υπηρεσιών Κοινωνικής Φροντίδας» καταργείται 
η λέξη Ειδικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΦΛΩΡΙΔΗΣ ΔΗΜΗΤΡΗΣ ΘΑΝΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠ. Π Ο/ΚΑΤΕΧΝ/Δ/7713 (6) 

Έγκριση μεταστέγασηςτου Δημοτικού Ωδείου 
Καλαμαριάς. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΓΝΘΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν.Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ», (ΦΕΚ 987/Β/28.11.91). 

6. Την ΥΠ.ΠΟ/ΚΑΤΕΧΝ/ Δ/59634/ 21.12.98 απόφαση 
«χορήγηση άδειας ίδρυσης και λειτουργίας Ωδείου» 
(ΦΕΚ 1337/Β31.12.98). 

7. Το από 30.1.2003 πρακτικό αυτοψίας της Δ/νσης Πο¬ 
λιτισμού - Παιδείας και Τουρισμού, Τμήματος Πολιτι¬ 
σμού, της Νομαρχιακής Αυτοδιοίκησης Θεσ/νίκης. 

8. Την από 9.2.2003 αίτηση του Δημοτικού Ωδείου Κα¬ 
λαμαριάς μετά συνημμένα δικαιολογητικά, αποφασίζου¬ 
με: 

Εγκρίνουμε τη μεταστέγαση του Δημοτικού Ωδείου Κα¬ 
λαμαριάς, στον 4ο όροφο του παλιού Δημαρχείου Καλα¬ 
μαριάς επίτης οδού Μεταμορφώσεως 9 στην Καλαμαριά. 
Στην αίθουσα ομαδικής διδασκαλίας, δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 876 (7) 

Τροποποίηση της συστατικής πράξης της δημοτικής επι¬ 
χείρησης Βέροιας Ν. Ημαθίας με την επωνυμία «Κέ¬ 
ντρο Πολιτιστικών Πρωτοβουλιών και Επικοινωνίας 
Ο.Τ.Α. - ανθρώπινη φωνή». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 και του Ν. 2539/97. 

2. Τις διατάξεις του άρθρου 277 του Δ.Κ.Κ. (Π.Δ. 
410/95). 

3. Τις διατάξεις του άρθρου 27 του Ν. 2081/92 «Ακροτε¬ 
λεύτια διάταξη». 

4. Την 25027/84 (ΦΕΚ 244/Β'/19.4.84) απόφαση του 
Υπουργού Εσωτερικών «Καθαρισμός αναγκαίων λεπτο¬ 


μερειών για την εφαρμογή των διατάξεων των άρθρων 
205 έως 213 του Ν. 1065/80 κ.λ.π.». 

5. Την 16604/2.11.95 απόφασή μας με την οποία έγινε η 
σύσταση της δημοτικής επιχείρησης Βέροιας «Κέντρο 
Πολιτιστικών Πρωτοβουλιών και Επικοινωνίας Ο.Τ.Α. - αν¬ 
θρώπινη φωνή», που δημοσιεύθηκε στο ΦΕΚ 938/Β7 
2.11.95 όπως αυτή τροποποιήθηκε μεταγενέστερα. 

6. Την 157/2003 απόφαση του δημοτικού συμβουλίου 
Βέροιας με την οποία τροποποιείται η συστατική πράξη 
της ανωτέρω επιχείρησης. 

7. Την 5631/26.7.2000 (ΦΕΚ 1339/τ.Β'/2000) απόφαση 
του Γενικού Γραμματέα Περιφέρειας Κεντρικής Μακεδο¬ 
νίας σχετικά με τη μεταβίβαση του δικαιώματος υπογρα¬ 
φής «με εντολή Γενικού Γραμματέα Περιφέρειας», απο¬ 
φασίζουμε: 

Α. Επικυρώνουμε την 157/2003 απόφαση του δημοτικού 
συμβουλίου Βέροιας με την οποία τροποποιείται η συ¬ 
στατική πράξη της δημοτικής επιχείρησης «Κέντρο Πολι¬ 
τιστικών Πρωτοβουλιών και Επικοινωνίας Ο.Τ.Α. - ανθρώ¬ 
πινη φωνή» και συγκεκριμένα αντικαθιστά την παράγρα¬ 
φο (3) ως εξής: 

«3. Η Επιχείρηση διοικείται από εννιαμελές (9) διοικητι¬ 
κό συμβούλιο η σύνθεση του οποίου έχει ως εξής: 

α) Τρεις (3) αιρετούς εκπροσώπους του Δήμου Βέροι¬ 
ας, εκ των οποίων ο ένας προέρχεται από τη μειοψηφία. 

β) Έναν (1) εκπρόσωπο του Δικηγορικού Συλλόγου Βέ¬ 
ροιας. 

γ) Έναν (1) εκπρόσωπο του Υπουργείου Πολιτισμού, 
οριζόμενο από τον Υπουργό Πολιτισμού. 

δ) Τρεις (3) δημότες ή κάτοικοιτου Δήμου, που έχουν πεί¬ 
ρα ή γνώσεις σχετικές με το αντικείμενο της επιχείρησης. 

ε) Έναν (1) εκπρόσωπο των εργαζομένων, εφ’όσον 
απασχολούνται πάνω από είκοσι (20). 

Σε περίπτωση που ο αριθμός των εργαζομένων είναι μι¬ 
κρότερος των 20, τότε στη θέση αυτή θα ορίζεται από το 
δημοτικό συμβούλιο ένας (1) δημότης ή κάτοικος του Δή¬ 
μου που έχει πείρα ή γνώσεις σχετικές με το αντικείμενο 
της επιχείρησης. 

Β. Ακροτελεύτια διάταξη 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του προϋπολογισμού της δημοτικής 
επιχείρησης «Κέντρο Πολιτιστικών Πρωτοβουλιών και 
Επικοινωνίας Ο.Τ.Α. - ανθρώπινη φωνή». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 6 Μαρτίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 877 (8) 

Τροποποίηση της συστατικής πράξης της δημοτικής επι¬ 
χείρησης Βέροιας Ν. Ημαθίας με την επωνυμία «Κέντρο 
Μέριμνας Ατόμων με Ειδικές Δεξιότητες» (ΚΕΜΑΕΔ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97 και του Ν. 2539/97. 

2. Τις διατάξεις του άρθρου 277 του Δ.Κ.Κ. (Π.Δ. 
410/95). 

3. Τις διατάξειςτου άρθρου 27του Ν. 2081/92 «Ακροτε¬ 
λεύτια διάταξη». 

4. Την 25027/84 (ΦΕΚ 244/Β'/19.4.84) απόφαση του 
Υπουργού Εσωτερικών «Καθαρισμός αναγκαίων λεπτο¬ 
μερειών για την εφαρμογή των διατάξεων των άρθρων 
205 έως 213 του Ν. 1065/80 κ.λ.π.». 

5. Την 7793/30.10.01 απόφαση μας με την οποία έγινε η 
σύσταση της δημοτικής επιχείρησης Βέροιας «Κέντρο 
Μέριμνας Ατόμων με Ειδικές Δεξιότητες» (ΚΕΜΑΕΔ), που 
δημοσιεύθηκε στο ΦΕΚ 1496/Β72001. 

6. Την 158/2003 απόφαση του δημοτικού συμβουλίου 
Βέροιας με την οποία τροποποιείται η συστατική πράξη 
της ανωτέρω επιχείρησης. 

7. Την 5631/26.7.2000 (ΦΕΚ 1339/τ.Β'/2000) απόφαση 
του Γενικού Γραμματέα Περιφέρειας Κεντρικής Μακεδο¬ 
νίας σχετικά με τη μεταβίβαση του δικαιώματος υπογρα¬ 
φής «με εντολή Γενικού Γραμματέα Περιφέρειας», απο¬ 
φασίζουμε: 

Α. Επικυρώνουμε την 158/2003 απόφαση του δημοτικού 
συμβουλίου Βέροιας με την οποία τροποποιείται η συ¬ 
στατική πράξη της δημοτικής επιχείρησης «Κέντρο Μέρι¬ 
μνας Ατόμων με Ειδικές Δεξιότητες» (ΚΕΜΑΕΔ) και συ¬ 
γκεκριμένα αντικαθιστά την παράγραφο (5) ως εξής: 

«5. Η Επιχείρηση διοικείται από εννιαμελές (9) διοικητι¬ 
κό συμβούλιο η σύνθεση του οποίου έχει ως εξής: 

α) Πέντε (5) αιρετούς εκπροσώπους του Δήμου Βέροι¬ 
ας, εκ των οποίων ο ένας προέρχεται από τη μειοψηφία. 

β) Έναν (1) εκπρόσωπο του Συλλόγου Γονέων - Κηδε¬ 
μόνων του Ειδικού Σχολείου Βέροιας. 

γ) Έναν (1) εκπρόσωπο του Συλλόγου Γονέων - Κηδε¬ 
μόνων Ν. Ημαθίας. 

δ) Έναν (1) εκπρόσωπο του Συλλόγου Γονέων - Κηδε¬ 
μόνων του Κέντρου Μέριμνας 
Ατόμων με Ειδικές Δεξιότητες (ΚΕΜΑΕΔ). 
ε) Έναν (1) εκπρόσωπο των εργαζομένων, εφ «Όσον 
απασχολούνται πάνω από είκοσι (20). 

Σε περίπτωση που ο αριθμός των εργαζομένων είναι μι¬ 
κρότερος των 20, τότε στη θέση αυτή να ορίζεται ένας (1) 
δημότης από το δημοτικό συμβούλιο, με ειδικές γνώσεις. 
Β. Ακροτελεύτια διάταξη 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του προϋπολογισμού της δημοτικής 
επιχείρησης «Κέντρο Μέριμνας Ατόμων με Ειδικές / Δε¬ 
ξιότητες» (ΚΕΜΑΕΔ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 6 Μαρτίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 10/809 (9) 

Έγκριση δημοσίευσης έκθεσης εκτίμησης περιουσια¬ 
κών στοιχείων του Δήμου Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 2218/94 «Ίδρυση Αυτ/σης κλπ.», όπως τροπ/κε 
με το Ν. 2240/94. 

2. Τις διατάξεις του άρθρου 6 της αριθμ. 25027/1984 
απόφασης του Υπουργείου Εσωτερικών «περί καθορι¬ 


σμού αναγκαίων λεπτομεριώνγιατην εφαρμογή των δ/ξε- 
ων των άρθρων 205-213 του Ν. 1065/80 κλπ.» (ΦΕΚ 
244/19.4.84 τ. Β'). 

3. Την από 11.3.2003 έκθεση εκτιμήσεως που μας υπέβα¬ 
λε η Εκτιμητική Επιτροπή του άρθρου 9 του Ν. 2190/1920 
όπως τροποποιήθηκε και ισχύει σήμερα, η οποία έχει συ- 
σταθεί σύμφωνα με την 10/544/03 απόφασή μας. 

4. Την 03/4/Εγκ 1/2.1.2003 απόφαση του Νομάρχη Κα¬ 
βάλας για ορισμό Βοηθών Νομαρχών, αποφασίζουμε: 

Εγκρίνουμε τη δημοσίευση της έκθεσης εκτίμησης πε¬ 
ριουσιακών στοιχείων του Δήμου Καβάλας στην Εφημε¬ 
ρίδα της Κυβερνήσεως. 

Καβάλα, 13 Μαρτίου 2003 

Ο Νομάρχης κ.α.α. 

Η Βοηθός Νομάρχης 
Μ.ΔΑΛΑΚΟΥΔΗ 


ΕΚΘΕΣΗ 

Εκτίμησης εδαφικής έκτασης ιδιοκτησίας του Δήμου 
Καβάλας 

ΚΑΒΑΛΑ, 11 Μαρτίου 2003 

ΠΡΟΣ: Νομαρχιακή Αυτοδιοίκηση 
Δράμας- Καβάλας - Ξάνθης 
Νομαρχιακό Διαμέρισμα Καβάλας 
Διεύθυνση Εμπορίου 
Ενταύθα 

Σε εκτέλεση της αριθ. 10/544/19.2.2003 απόφασή σας, 
που εκδόθηκε ύστερα από την με ημερομηνία 18.2.2003 
αίτηση του Δήμου Καβάλας, οι παρακάτω υπογράφοντες: 

1) Λίτσης Δημήτριος, υπάλληλος της Διευθύνσεως 
Εμπορίου του Νομαρχιακού Διαμερίσματος Καβάλας. 

2) Ξανθόπουλος Ιερεμίας, υπάλληλος της Διευθύνσεως 
Εμπορίου του Νομαρχιακού Διαμερίσματος Καβάλας. 

3) Μαρδύρης Απόστολος, εκπρόσωπος του Επιμελητη¬ 
ρίου Καβάλας, 

που οριστήκαμε μέλη της επιτροπής του άρθρου 9 του 
Β.Δ. 174/63 περί κωδικοποιήσεως του Ν. 2190/1920 σε 
ενιαίο κείμενο, όπως τροποποιήθηκε, συμπληρώθηκε και 
ισχύει σήμερα, για να εκτιμήσουμε την σημερινή αξία της 
εδαφικής έκτασης με την ονομασία «ΕΣΚΗ-ΚΑΠΟΥ» ιδιο¬ 
κτησίας του Δήμου Καβάλας, προκειμένου να εισφερθεί 
σε Δημοτική Επιχείρηση που πρόκειται να συσταθεί. 

Για αυτή την εδαφική έκταση το Πρωτοδικείο Καβάλας 
με την αριθ. 464/1938 απόφασή του, δέχθηκε την από 
20.10.1934 αγωγή του Δήμου Καβάλας και τον αναγνώρι¬ 
σε ως κύριο και νομέα της βοσκήσιμου αυτής εκτάσεως 
γνωστής με την ονομασία ΕΣΚΗ-ΚΑΠΟΥ, που βρίσκεται 
στην περιφέρεια του Δήμου Καβάλας. Το Εφετείο Θρά¬ 
κης με την αριθ. 56/1939 απόφαση του επεκύρωσε την 
464/1938 απόφαση του Πρωτοδικείου Καβάλας, ο δε 
Αρειος Πάγος με την αριθ. 135/1940 απόφαση του απέρ- 
ριψετην από 4.7.1939 αίτηση του Δημοσίου για αναίρεση 
της αριθ. 56/1939 απόφασης του Εφετείου Θράκης. 

Κατόπιν αυτών με την αριθ. Πρωτοκ. 4021/27.4.1948 
απόφαση του το Υπουργείο Οικονομικών ενέκρινε την πα¬ 
ράδοση του παραπάνω βοσκότοπου εις τον Δήμο Καβά¬ 
λας και επακολούθησε το από 22.11.1948 πρωτόκολλο 
παράδοσης και παραλαβής μεταξύ εκπροσώπων του 
Υπουργείου Οικονομικών και του Δήμου Καβάλας. 

Η παραπάνω περιοχή οριοθετείται με παραλία από το 
ανατολικό τμήμα του λόφου « ΑΣΠΡΗ ΑΜΜΟΣ» και από 
τους πρόποδες αυτού προς το βόρειο μέρος της θέσεως 
Κούρου Τσεσμέ, της δημοσίας οδού Σαμπάν (Προσκυνη- 
τήριο Άγιος Σύλας), Κουρού Τεπέ της θέσεως Τσορί χω¬ 
ρίου Μ. Τσαρί, ρυάκιον Καλπακλή-Ογλού Δερεσί και κα¬ 
ταλήγει στο ρυάκι Καραντάγ μέχρι των γνωστών ορίων 
Παλαιός Καβάλας και βοσκής Φουντουκλή. Απεικονίζεται 
δε η παραπάνω έκταση στο συνημμένο τοπογραφικό διά¬ 
γραμμα με τα γράμματα Α-Β-Γ-Δ-Ε-Ζ-Η-Α.. Το εμβαδόν 
της βρέθηκε να είναι 11.092.250 τετραγωνικά μέτρα. Με 
νεώτερη μέτρηση του Γραφείου Τοπογραφικής της Νο¬ 
μαρχίας Καβάλας η παραπάνω έκταση ευρέθηκε να έχει 
εμβαδόν 10.104.648,06 τετραγωνικά μέτρα και ορίζεται 
με τις συντεταγμένες των κορυφών της όπως αυτές ανα¬ 
γράφονται στην συνημμένη κατάσταση. 

Μετοαριθ. Πρωτ. 3948/22.9.88 έγγραφο του Γραφείου 
Τοπογραφικής προς τον Δήμο Καβάλας, τον γνωρίζει ότι 
στην περιοχή βοσκής ΕΣΚΗ-ΚΑΠΟΥ έχει διανεμηθεί σε 
ακτή μονές συνολική έκταση 2.171.163 τετραγωνικά μέ¬ 
τρα, ήτοι εντός του αγροκτήματος Παλαιός Καβάλας 
67.884 τ.μ., εντός αγροκτήματος Χαλκερού 1.995.165 
τ.μ., εντός Καβάλας 57.876τ.μ. και στην Άσπρη Άμμο 
50.238 τ.μ. Κατόπιν αυτού απομένει έκταση 7.934 στρεμ¬ 
μάτων χωρίς να υπολογισθούν οι παραχωρήσεις ΔΑΠ, 
στην περιοχή Άσπρης Άμμου και το τμήμα Ν. Καρβάλης - 
Χαλκερού νότια της εθνικής οδού, της Βιομηχανίας Φω¬ 
σφορικών Λιπασμάτων. 

Η επιτροπή προκειμένου να εκτιμήσει την αξία της πε¬ 
ριοχής ΕΣΚΗ-ΚΑΠΟΥ όπως περιγράφηκε παραπάνω, 
λαμβάνει υπ’όψιν της 1)τις αντικειμενικές αξίες του 
Υπουργείου Οικονομικών που ισχύουν για κάθε περιοχή 
και 2) Δέχεται ως ακριβείς τις οριοθετήσεις και το εμβα¬ 
δόν των επιμέρους περιοχών που της υπέβαλλε ο Δήμος 
Καβάλας δεδομένου ότι δεν έχουν υποβληθεί ακριβή το- 
πογραφικά διαγράμματα. Τα εναπομείναντα στην περιο¬ 
χή ΕΣΚΗ-ΚΑΠΟΥ 7.934 στρέμματα σύμφωνα με την Το- 
πογραφική Υπηρεσία χωρίζονται στις παρακάτω περιο¬ 
χές, όπως φαίνονται και στο έγχρωμο συνημμένο 
τοπογραφικό διάγραμμα. 

1. Έκταση 1200 στρεμμάτων στην περιοχή Παλαιάς Κα¬ 
βάλας με συντελεστή αρχικής βασικής γης (Α.Β.Α.) 0,23 
και συντελεστή χρήσης 0,25 διότι λαμβάνεται ως βοσκό¬ 
τοπος. Η αξία της εκτιμάται με τον αντικειμενικό προσ¬ 
διορισμό σε 69.000,00 ευρώ. 

2. Έκταση 2.000 στρεμμάτων η οποία αποτελεί την πε¬ 
ριοχή του αισθητικού δάσους. 

Από αυτή την περιοχή 

α) έκταση 1.400 στρεμμάτων ευρίσκεται στην περιοχή 
των Άσπρων Χωμάτων όπου η αρχική βασική αξία (Α.Β.Α.) 
είναι 2,05 και έχει συντελεστή χρήσης ως βοσκότοπος 
0,25 και ως δασική 0,60, επίσης υπολογίζεται και συντε¬ 
λεστής αύξησης 1,30 επειδή βρίσκεται κοντά στην θά¬ 


λασσα. Η αξία της εκτιμάται με τον αντικειμενικό προσ¬ 
διορισμό σε 559.650,00 ευρώ. 

β) έκταση 600 στρεμμάτων βρίσκεται μακράν της θά¬ 
λασσας και υπολογίζεται χωρίς τον συντελεστή αύξησης 
1,30. 

Η αξία της εκτιμάται με τον αντικειμενικό προσδιορισμό 
σε 184.500,00 ευρώ. 

3. Έκταση 4.734 στρεμμάτων βρίσκεται στην περιοχή 
Δ.Δ. Καβάλας, υψώματα Οφμαν όπου η αρχική βασική 
αξία (Α.Β.Α.) είναι 2,05 και έχει συντελεστή χρήσεως 0,25 
διότι θεωρείται ότι είναι βοσκότοπος,δεδομένου ότι το 
μεγαλύτερο μέρος της ιδιοκτησίας στο αγρόκτημα Χαλ¬ 
κερού έχει παραχωρηθεί. 

Η αξία της εκτιμάται με τον αντικειμενικό προσδιορισμό 
σε 2.426.175,00 ευρώ. 

Η συνολική αξία της περιοχής ΕΣΚΗ-ΚΑΠΟΥ όπως πα¬ 
ραπάνω περιγράφηκε, υπολογιζόμενη με βάση τις αντι¬ 
κειμενικές αξίες των περιοχών, εκτιμάται ομόφωνα σε 
τρία εκατομμύρια διακόσιες τριάντα εννέα χιλιάδες τρια¬ 
κόσια είκοσι πέντε ευρώ, (3.239.325,00) ευρώ. 

Με το αριθ. 635/19.2.1973 πιστοποιητικό του Υποθηκο¬ 
φυλακείου Καβάλας πιστοποιείται ότι η αριθ. 4021/ 
27.4.48 απόφαση του Υπουργείου Οικονομικών Γενική 
Δ/νσηΔημ. Περιουσίας μεταγράφηκεστοντόμο 18 και με 
αύξοντα αριθμό 1940 των βιβλίων μεταγραφών Υποθηκο¬ 
φυλακείου Καβάλας. 

Μετηναριθ. 61/1993 απόφαση τούτο Μονομελές Πρω¬ 
τοδικείο Καβάλας υποχρεώνει την μεταγραφοφύλακα 
Καβάλας να μεταγράψει στο βιβλία μεταγραφών του Δή¬ 
μο Καβάλας τις αριθ. 56/1939 και 135/1940 αποφάσεις 
του Εφετείου Θράκης και του Αρείου Πάγου αντίστοιχα. 
Κατόπιν αυτού εκδόθηκε το αριθ. 2679/20.5.1993 πιστο¬ 
ποιητικό του Υποθηκοφυλακείου Καβάλας με το οποίο πι¬ 
στοποιείται ότι η με αριθ. 56/28.6.1939 απόφαση του Εφε¬ 
τείου Θράκης σε συνδυασμό με την αριθ. 135/40 απόφα¬ 
ση του Αρείου Πάγου μεταγράφηκαν στον τόμο 45 των 
βιβλίων μεταγραφών του Υποθηκοφυλακείου Καβάλας 
με αύξοντα αριθμό 1306. 

Με το αριθ. 9/5.3.2003 πιστοποιητικό του Υποθηκοφυ¬ 
λακείου Καβάλας η ειδική Υποθηκοφύλακας Καβάλας πι¬ 
στοποιεί ότι με αύξοντα αριθμό 1306 και στον τόμο 45 του 
βιβλίου μεταγραφών , καταχωρήθηκαν οι αποφάσεις με 
αριθ. 56/1939 και 135/1940 του Εφετείου Θράκης και του 
Αρείου Πάγου, επί δε του αιτήματος του Δήμου Καβάλας 
όπως του χορηγηθεί πιστοποιητικό κυριότητος, βαρών 
και μη διεκδικήσεων, του γνωρίζει πως καθίσταται ανέφι¬ 
κτος η έκδοσηςτούτων ελλείψει επαρκών καθοδηγητικών 
στοιχείων και λόγω συγχύσεως των μεριδίων. 

Η Επιτροπή 

ΔΗΜΗΤΡΙΟΣ ΛΙΤΣΗΣ, ΙΕΡ. ΞΑΝΘΟΠΟΥΛΟΣ 
ΑΠΟΣΤ. ΜΑΡΔΥΡΗΣ 

